Queastor Artis (tidligere Læsøfærge)

Queastor Artis var en bil- og passagerfærge, som blev bygget 1965 på Martin Jansen-værftet i Leer, Østfrisland, til dampskibselskabet Ærø og fik oprindeligt navnet Ærøboen.
Sidst i 1966 begyndte færgen at besejle Læsø-overfarten og fik navnet Læsø, hvor den var i 14½ år.
I 1981 solgtes færgen til Sverige og 1987 til de Kanariske Øer, hvor den i 4-5 år besejlede la Bocaina-strædet mellem de østlige øer Lanzarote og Fuerteventura under navnet Yaiza.
I 1994 indrettedes skibet som flydende diskotek og påmaledes en stor cigaret-reklame.
Skibet strandede ved El Aaiún i Vestsahara, vistnok i 2005, og står endnu på stranden som vrag.

Færge i Danmark 
Æroboen købtes 1965 af Dampskibsselskabet Ærø i Ærøskøbing og begyndte at besejle følgende ruter:
 Fåborg-Gelting i Flensborg Fjord (25. juli 1965-30. sep. 1965), chartret af Nordisk Færgefart A/S, Fåborg
 Ærøskøbing-Kappel (weekendsejlads i okt. 1965)
 Nakskov-Kiel (13. juli 1966-4. sep. 1966), chartret af Nakskov-Kiel Linjen, Nakskov
 Vesterø Havn, Læsø - Frederikshavn (1. nov. 1966-1981), chartret af Andelsfærgeselskabet Læsø a.m.b.a. med forkøbsret, som udnyttedes marts 1967, hvorefter færgen omdøbtes M/F Læsø. I 1980 omdøbtes den til M/F Kattegat, på samme rute.

Svensk færge i 1981 
Færgen købtes juni 1981 af rederiet AB Ølandssund i Oskarshamn og omdøbtes til Öland.
 Grankullavik på nordenden af Øland-Klintehamn på Gotland (juni 1981-aug. 1981)
Færgen købtes 9. april 1982 af Marine Trading AB i Halmstad og omdøbtes til Landskrona.

 Landskrona-Havnegade i København (9. april 1982-27. sep. 1982), chartret af Nabo Linjen, Landskrona
Færgen købtes 30. marts 1983 af rederiet AB Polar i Landskrona.
 Landskrona-Tuborg Havn (30. marts 1983-9. sep. 1984)
 Simrishamn i Østskåne-Allinge på Bornholm (15. juni 1985-18. okt. 1985), chartret af SWE-DEN Line

De Kanariske Øer 1987 
Færgen Landskrona købtes 1987 af Amaris Marketing Inc. i Panama, med hjemhavn i San Sebastián de La Gomera på de Kanariske Øer, og solgtes 1988 videre til Alizur S.A. i Arrecife på Lanzarote, hvorefter den omdøbtes til Yaiza (efter en lille by på den sydlige del af øen).
 Playa Blanca på det sydlige Lanzarote-Corralejo på det nordlige Fuerteventura (1988-1992), la Bocaina-strædet

I 1992 solgtes Yaiza til Ferry Comera (Lineas Fred. Olsen) og oplagdes i Santa Cruz de Tenerife.
I 1994 solgtes skibet til Buques Canarios, som indrettede det til et flydende diskotek.
En stor reklame for cigaretmærket Camel ('MEDIUM') påmaledes.
Skibet solgtes januar 1996 til Seaton Finance S.A. i Belize City i Mellemamerika, og fik navnet Queastor Artis, som aldrig påmaledes, og skal fortsat være benyttet som restaurant indtil ca. 2003.

Senest i 2005 strandede skibet ved El Marsa tæt ved El Aaiún i Vestsahara, sydøst for Fuerteventura, hvor det endnu står på stranden som vrag.

Se også 
 :de:Jansen-Werft
 :de:Bauliste der Jansen-Werft
 :sv:Klintehamn
 :sv:Grankullavik
 :en:Corralejo
 :en:Playa Blanca
 :en:Yaiza (municipality)
 :es:Estrecho de la Bocaina
 :en:San Sebastián de La Gomera
 :en:Arrecife
 kvæstor

Eksterne links 
 Ærøboen (1965-67) - faergejournalen.dk
 Questador Artis (ex. Ærøboen) - faergelejet.dk
 M/F Ærøboen og M/F Læsø - kwmosgaard.dk
 Ærøboen - jmarcussen.dk
 M/S Ærøboen  - faktaomfartyg.se
 6512938 Queastor Artis  - maritime-connector.com
 Queastor Artis - marinetraffic.com

Skibe bygget i Tyskland
Færger i Danmark
Færger fra Sverige
Færger fra Spanien
Skibsvrag